S-1020/2007

Þetta mál, sem var dómtekið 28. desember, er höfðað með ákæru lögreglustjórans á Suðurnesjum útgefinni 12. nóvember 2007, á hendur Ó-kk-þgf Á-kk-þgf H-kk-þgf, kt. (…), Garðbraut 17, Garði, „fyrir nytjastuld og umferðarlagabrot, með því að hafa, aðfararnótt sunnudagsins 17. júní 2007, tekið í heimildarleysi bifreiðina BK-772 frá heimili sínu að Garðbraut 17, Garði, og ekið henni undir áhrifum áfengis (vínandamagn í blóði 0,8 o/oo) og án þess að hafa öðlast ökuréttindi sem leið lá frá heimili sínu, Garðbraut, Garði, uns bifreiðin hafnaði á grindverki sem girðir af Gerðaskóla.

Telst þessi háttsemi ákærða varða við 1. mgr. 259. gr. almennra hegningarlaga nr. 19/1940, sbr. lög nr. 20/1956 og við 1., sbr. 2. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997 og 3. gr. laga nr. 24/2007.“

Í ákæru er þess krafist að ákærði verði dæmdur til refsingar og sviptingar ökuréttar, skv. 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Málið er dæmt samkvæmt 125. gr. laga um meðferð opinberra mála nr. 19/1991. Ákærði, Ó-kk-nf Á-kk-nf H-kk-nf, hefur skýlaust viðurkennt að hafa gerst sekur um þá háttsemi sem honum er gefin að sök í ákæru. Telst sannað með þeirri játningu og framkomnum sakargögnum að hann hafi gerst sekur um þau afbrot sem tilgreind eru í ákæru og eru þar rétt færð til refsiákvæða.

Með hliðsjón af því að ákærði er mjög ungur að árum, en hann var einungis 16 ára þegar hann framdi það brot sem hann er nú sakfelldur fyrir, svo og því að hann hefur hreint sakavottorð og ennfremur því að hann upplýsti brot sitt sjálfur þykir rétt að nýta heimild 57. gr. almennra hegningarlaga og fresta ákvörðun refsingar fyrir brot hans gegn 1. mgr. 259. gr. sömu laga. Ekki kemur til refsingar fyrir það brot haldi ákærði almennt skilorð 57. gr. almennra hegningarlaga nr. 19/1940 í tvö ár talið frá uppkvaðningu þessa dóms.

Við mat á refsingu fyrir brot ákærða gegn umferðarlögum er litið til þess að vínandamagn í blóði ákærða nam 0,8 ‰ og þykir refsing hans hæfilega ákveðin 90.000 kr. sekt er renni í ríkissjóð og komi 8 daga vararefsing í stað hennar verði hún ekki greidd innan fjögurra vikna frá uppkvaðningu þessa dóms.

Með vísan til 101. og 102. gr. umferðarlaga nr. 50/1987 með áorðnum breytingum ber að svipta ákærða ökurétti í sex mánuði talið frá birtingu dómsins.

Með vísan til 1. mgr. 165. gr. laga nr. 19/1991 um meðferð opinberra mála verður ákærði dæmdur til að greiða allan sakarkostnað málsins samkvæmt yfirliti sækjanda um sakarkostnað, alls 92.895 krónur.

I-kvk-nf L-kvk-nf, settur héraðsdómari, kveður upp þennan dóm.

D ó m s o r ð :

Ákvörðun um refsingu ákærða, Ó-kk-ef Á-kk-ef H-kk-ef, fyrir brot gegn 1. mgr. 259. gr. almennra hegningarlaga skal fresta. Ekki kemur til refsingar fyrir það brot haldi ákærði almennt skilorð 57. gr. almennra hegningarlaga nr. 19/1940 í tvö ár talið frá uppkvaðningu þessa dóms.

Ákærði greiði 90.000 kr. sekt til ríkissjóðs innan fjögurra vikna talið frá birtingu þessa dóms en sæti ella fangelsi í 8 daga.

Ákærði er sviptur ökurétti í sex mánuði talið frá birtingu dómsins.

Ákærði greiði 92.895 kr. í sakarkostnað.

I-kvk-nf L-kvk-nf